NELJANDA KOOSSEISU

ERAKORRALISE ISTUNGI PROTOKOLL

Haapsalu,								26. august 2005 nr 33

Istung algas kell 14.00, lõppes kell 15.24.
Juhatas volikogu esimees Andres Ammas.

Protokollis volikogu kantselei juhataja Elvi Puda.
Võttis osa 15 volikogu liiget (registreerimisleht lisatud).
Osalesid	linnavalitsuse liikmed linnapea Teet Kallasvee, aselinnapea Ingrid Danilov, aselinnapea Martin Schwindt, aselinnapea Jüri Kurba (registreerimisleht lisatud).
Puudusid	Kalju Aigro, Jaak Kanepi, Lauri Luik, Sulev Saareväli, Alar Schönberg, Jelena Zolotova.

ARUTATI istungi päevakorra projekti.
Linnavalitsus võttis päevakorrast tagasi eelnõu „Vara võõrandamine otsustuskorras (Karja tn 15, Haapsalu)” arutelu. Teisi ettepanekuid päevakorra osas ei olnud.

Saalis 12 volikogu liiget.

Häältega poolt 12 volikogu liiget, vastu ei hääletatud

OTSUSTATI:
kinnitada Haapsalu Linnavolikogu erakorralise 33. istungi päevakord:

1. „Esmakordselt kooli mineva lapse toetuse maksmise kord Haapsalu linnas” kehtestamine
Ettekandja				linnavalitsus
Kaasettekandja			kultuurikomisjon

2. Detailplaneeringu kehtestamine (Posti tn 41, 41a ja Tallinna mnt 1/ Posti tn 43 kruntide ning lähiala detailplaneering
Ettekandja				linnavalitsus
Kaasettekandja			kommunaalkomisjon

3. Üldplaneeringut muutva detailplaneeringu algatamine (Raudtee tn 38, Haapsalu)
Ettekandja				linnavalitsus
Kaasettekandja			kommunaalkomisjon

4. Üldplaneeringut muutva detailplaneeringu algatamine (Holmi tänav ja Holmi tn 3, 5, 7, Westmeri tn 6)
Ettekandja				linnavalitsus
Kaasettekandja			kommunaalkomisjon

5. Maa taotlemine munitsipaalomandisse (Õhtu kalda ja raudteetammi vaheline maa)
Ettekandja				linnavalitsus
Kaasettekandja			kommunaalkomisjon

6. Vara võõrandamine otsustuskorras (Jalaka tn 3, Haapsalu)
Ettekandja				linnavalitsus
Kaasettekandja			õiguskomisjon

7. Vara võõrandamine otsustuskorras (Kalda tn 24, Haapsalu)
Ettekandja				linnavalitsus
Kaasettekandja			õiguskomisjon

8. Vara võõrandamine otsustuskorras (Tallinna mnt 4, Haapsalu)
Ettekandja				linnavalitsus
Kaasettekandja			õiguskomisjon

9. Taotlus riigivara tasuta omandamiseks (Endla tn 19, Haapsalu)
Ettekandja				linnavalitsus
Kaasettekandja			õiguskomisjon

10. Vara võõrandamine otsustuskorras (Peetri, Liivaküla küla, Ridala vald)"
Ettekandja				linnavalitsus
Kaasettekandja			õiguskomisjon

11. Vara võõrandamine otsustuskorras (Peetri, Liivaküla küla, Ridala vald)"
Ettekandja				linnavalitsus
Kaasettekandja			õiguskomisjon

12. Kinnistu “Saanika küla Ridala vald, Läänemaa” avaliku kirjaliku enampakkumise tulemuste kinnitamine
Ettekandja				linnavalitsus
Kaasettekandja			õiguskomisjon

Päevakorrapunkt nr 1

„Esmakordselt kooli mineva lapse toetuse maksmise kord Haapsalu linnas” kehtestamine

KUULATI aselinnapea Ingrid Danilovi ettekannet.
Käesoleva aasta 1. septembril läheb Haapsalus esmakordselt kooli ca 130 last. Lapse kooli saatmine, eriti lapse esimesse klassi astumine, on suurele osale peredele märkimisväärne kulutus, mis võib olulisel määral pingestada perekonna eelarvet ja halvendada pere majanduslikku toimetulekut.
Samas on lapse esmakordselt kooli minemine pidulik sündmus perekonnas ja vääriks linnavolikogu ja linnavalitsuse liikmete tähelepanu.

Ülaltoodust tulenevalt teeb Haapsalu Linnavalitsus linnavolikogule ettepaneku toetada ühekordselt rahaliselt kõiki Haapsalu linna peresid, kelle laps või lapsed lähevad esmakordselt kooli. Toetuse eraldamine ei sõltu perekonna sissetulekust ning 2005. a on linnavalitsus kavandanud toetuse määraks 1000 krooni iga esmakordselt kooli mineva lapse kohta.

Linnavalitsus teeb ettepaneku eelnõu määrusena vastu võtta.

Küsimusi ettekandjale ei esitatud.

KUULATI kultuurikomisjoni aseesimehe Mihkel Muti kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 12 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 73 „„Esmakordselt kooli mineva lapse toetuse maksmise kord Haapsalu linnas” kehtestamine” (protokolli juures).

Päevakorrapunkt nr 2

Detailplaneeringu kehtestamine (Posti tn 41, 41a ja Tallinna mnt 1/ Posti tn 43 kruntide ning lähiala detailplaneering

KUULATI aselinnapea Jüri Kurba ettekannet.
Planeeringu algatamise ettepaneku tegi Haapsalu Tarbijate Ühistu. Planeeringuga käsitletakse ca 18 500 m2 maa-ala. Tehakse ettepanek kaubanduskeskuse ja selle lähiümbruse edasiseks väljaarendamiseks.

Posti tn 41a krundile on kavandatud kuni 9-korruseline äri- ja korterelamu. Kahel korrusel paikneksid äriruumid ja kõrgematel korrustel korterid. Hoone on kavandatud ehitada blokeeritult naaberkrundil asuva hotelliga.

Planeeringuga tehakse ettepanek antud ala liikluskorralduse parandamiseks Turu tänava pikendusel. Töös on antud parkimislahendus nii kaubanduskeskuse kruntidel kui naabruses asuval reformimata riigimaal. Peale planeeringu kehtestamist taotleb linna parklaks planeeritud maa munitsipaalomandisse. Parkla väljaehitamise kulud kannaks kaubanduskeskus kui maa-ala arendaja.
Linnavalitsus korraldas planeeringu eskiislahenduse tutvustava avaliku arutelu 14.03.05.
Planeeringu välja panek toimus 30.05-13.06.2005.
Planeeringu avalikustamise ajal esitati antud töö kohta Haapsalu Linnavalitsusele nelja linnakodaniku poolt pöördumine. Kirjale oli lisatud anonüümne pöördumine linnakodanike poole, kuhu on kogutud 431 kodaniku allkirjad (17-nel lehel), sh ka ettepanekuid esitanud isikute omad. 27.06.2005 toimus Haapsalu Linnavalitsuses planeeringu avalik arutelu ning tehtud ettepanekute läbi vaatamine. Üksmeelt ei leitud kavandatava hoone korruselisuse osas. Jäi kaks seisukohta: kuni 6 korrust ja kuni 9 korrust.

Linnavalitsus edastas planeeringu Lääne Maavanemale seisukoha võtuks. Maavanem on seisukohal, hoone korruselisus planeeringus kajastatud mahus ei ole probleem, kui hoone ehitamisel piirdutakse veetorni kõrgusega ja see ehitatakse samale ehitusjoonele Posti tänava suhtes kui veetorn. Konkreetse ehitise projekteerimise etapis on soovitatav arendajal korraldada ehitusprojektide konkurss, et saada kauneim ja linnapilti sulanduvam tulemus. Maavanem arvab, et linnakodanike ettepanekut arendajal linna munitsipaalkortereid ehitada, võib võtta kui ühte ideed ehitatava hoone kasutusele võtuks, kuid seda ei pea planeerimisprotsessis arvestama.
Hoonestamata maatüki munitsipaalomandisse taotlemine on võimalik vaid kehtiva planeeringu alusel. Pöördumises püstitatud liikluskorralduse ja parkimisküsimused on lahendatavad üldplaneeringus. Soovitatakse analüüsida planeeritava ehitisega kaasnevat keskkonnamõju.
Planeeringu kohta koostatud keskkonnamemorandumi kohaselt keskkonnamõjude hindamise protsessi ei algatatud.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Detailplaneeringu kehtestamisega paraneb autode parkimine, samas on see suur samm uue linnaosa arengus.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 11 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 203 „Detailplaneeringu kehtestamine (Posti tn 41, 41a ja Tallinna mnt 1/ Posti tn 43 kruntide ning lähiala detailplaneering” (protokolli juures).

Päevakorrapunkt nr 3

Üldplaneeringut muutva detailplaneeringu algatamine (Raudtee tn 38, Haapsalu)

KUULATI aselinnapea Jüri Kurba ettekannet.
Planeeringu algatamise ettepaneku tegija on krundi omanik Albert Tamme.
Eesmärk on planeerida üldplaneeringus ärihoonete ehitamiseks kavandatud maa-ala väikeelamute maaks ja määrata ehitusõigus ning arhitektuursed hoonestustingimused ühepereelamute ehitamiseks kavandatud kruntidele.
Kuna planeeritav ala asub väikeelamute kvartalis, seega kavandatakse elamuala laiendamist. Planeerimisel tuleb arvestada olemasoleva väljakujunenud hoonestuse mastaapidega. Elamud võib kavandada maksimaalselt kahe korruselistena.
Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Tühermaa moodi maa saab ära kasutatud.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 12 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 204 „Üldplaneeringut muutva detailplaneeringu algatamine (Raudtee tn 38, Haapsalu)” (protokolli juures).

Saabusid volikogu liikmed Ants Roos ja Arder Väli. Osaleb 14 volikogu liiget.

Päevakorrapunkt nr 4

Üldplaneeringut muutva detailplaneeringu algatamine (Holmi tänav ja Holmi tn 3, 5, 7, Westmeri tn 6)

KUULATI aselinnapea Jüri Kurba ettekannet.
Planeeringu algatamise ettepaneku tegija on Haapsalu Linnavalitsus. Planeeringu põhiline eesmärk on laiendada olemasolevat kitsast tupikutega lõppevat Holmi tänavat ja ühendada see Westmeri tänavaga. Selline lahendus parandaks liikluskorraldust Suur holmil.

Planeeritaval alal asuvad lisaks tänava maale kolm väikeelamukrunti ja üks tootmismaa krunt, mis on eraomandis. Linnavalitsus peab tegema koostööd maaomanikega nii tee ümberplaneerimisel ja ümberkruntimisel kui ka planeeringu elluviimisel.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Juurdepääs sadamatele saab olema normaalne.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 205 „Üldplaneeringut muutva detailplaneeringu algatamine (Holmi tänav ja Holmi tn 3, 5, 7, Westmeri tn 6)” (protokolli juures).

Päevakorrapunkt nr 5

Maa taotlemine munitsipaalomandisse (Õhtu kalda ja raudteetammi vaheline maa)

KUULATI aselinnapea Jüri Kurba ettekannet.
Haapsalu Linnavolikogu kehtestas 27.05.2005 istungil otsusega nr 189 Õhtu kalda ja raudteetammi vahelise ala detailplaneeringu. Planeeringu ülesanneteks oli esiteks Õhtu kalda puiestee veeres asuva soise roostikuala ja sama ala osalisel täitmisel tekkinud tõngermaa korrastamine ning liitmine piirkonna kvartalite ja haljasaladega. Teiseks ülesandeks oli väikeelamukruntide planeerimine. Munitsipaalmaa taotlemisel lähtume kohaliku omavalitsuse korralduse seaduse § 6 lõikest 1, kus kohalikule omavalitsusele pannakse ülesandeks korraldada linnas kommunaalmajandust, heakorda, territoriaalplaneerimist ja linnatänavate korrashoidu. Taotletava maa munitsipaalomandisse saamine on vajalik selleks, et omanikuna täita neid ülesandeid. Detailplaneeringu elluviimine nõuab suuri investeeringuid. Linna omandisse taotletava maa moodustavad järgmised planeeritud krundid:
1.	Õhtu kallas 4, nimetus Raudteetammi haljasala, pindala 90130 m2, üldmaa;
2.	Õhtu kallas 2, nimetus Wiedemanni skväär, pindala 1790 m2, üldmaa; 
3.	nimetus Raudtee tamm, pindala 7575 m2, üldmaa;
4.	Laksu tänav, pindala 4380 m2, liiklusmaa;
5.	Õhtu kallas, pindala 8450 m2, liiklusmaa;
6.	Laksu tänav 1, pindala 420 m2, väikeelamumaa;
7.	Laksu tänav 2, pindala 2285 m2, väikeelamumaa;
8.	Laksu tänav 3, pindala 3106 m2, väikeelamumaa;
9.	Laksu tänav 4, pindala 2450 m2, väikeelamumaa;
10.	Laksu tänav 5, pindala 3058 m2, väikeelamumaa;
11.	Laksu tänav 6, pindala 2365 m2, väikeelamumaa;
Taotletav maa on praegu jätkuvalt riigi omandis, maareformi läbimata ja hoonestamata. Volikogu istungile on esitatud eelnõu vastavalt maa munitsipaalomandisse andmise korrale, millest tulenevalt peab maa munitsipaalomandisse taotlemine toimuma volikogu vastava otsuse alusel.
Linnavalitsus teeb ettepaneku eelnõu otsusena vastu võtta.
Küsimusi ettekandjale ei esitatud.
KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 206 „Maa taotlemine munitsipaalomandisse (Õhtu kalda ja raudteetammi vaheline maa)" (protokolli juures).

Saabus volikogu liige Märt Maiste. Osaleb 15 volikogu liiget.

Päevakorrapunkt nr 6

Vara võõrandamine otsustuskorras (Jalaka tn 3, Haapsalu)

KUULATI aselinnapea Jüri Kurba ettekannet.
Tulenevalt eluruumide erastamise seaduse § 22 lg 12 järgi ei ole eluruumid 2004. aasta 1. augustist erastamise objektiks kui eesõigusega erastamiseks ei ole esitatud avaldust eluruumide erastamise seaduse §-s 5 (01.03.1995) sätestatud tähtaegadeks, või kui avalduse esitanud isik on tunnistatud eluruumi erastamise õigusest loobunuks, 2004. aasta 1.augustist erastamise objektiks. Nimetatud eluruumidele ei kohaldata eluruumide erastamise seadusest tulenevaid erisusi ning neid võivad kohalikud omavalitsused võõrandada volikogu kehtestatud korras. Sellest lähtuvalt teeb linnavalitsus ettepaneku võõrandada eluruumid, mille kohta ei ole esitatud avaldust eluruumide erastamise seaduses § 5 nimetatud tähtajaks volikogu poolt kehtestatud korras.

Haapsalu Linnavalitsus moodustas 27. mai 2004 otsusega nr 370 neljaliikmelise korteriomandite hindamise komisjoni.
Nimetatud komisjon koos volikogu õiguskomisjoni esimehega arutasid tekkinud olukorda 23.12.2004 toimunud koosolekul ja arutelu käigus jõuti üksmeelsele otsusele, et üürilepingutega koormatud korteriomandeid ei peaks müüma turuhinnaga ja seda eelkõige põhjusel, et Haapsalu Linnavolikogu oma 25.03.1994 otsusega nr 36 oli võtnud neilt isikutelt korterite erastamise õiguse.

Ettepanek on korteriomandid müüa erastamisaegse baashinnaga 300 kr/m² ja võtta iga korteri puhul arvesse ka hoone kulumist iseloomustavat koefitsienti.

Käesoleval ajal tõstab korteriomandite võõrandamisel tunduvalt nende hinda ka korteri juurde kuuluva maahinna kuuekordne kallinemine. Kui 1995. a said eluruumide erastajad osta maa välja hinnaga 21 kr/m², siis praegu on sama tsooni maahind juba 120 kr/m².

Haapsalu Linnavalitsus toetab eluruumide hindamiskomisjoni seisukohti ja teeb Haapsalu Linnavolikogule alljärgnevad ettepanekud:
1.	Mitte lähtuda korteriomandite võõrandamisel kehtivatest turuhindadest.
2.	Müüa üürnikele eluruumid baashinnaga 300 kr/m² ja võtta arvesse ka hindamiskomisjoni poolt määratud hoone kulumist iseloomustavat koefitsienti.
3.	Maa hinna arvutamisel võtta aluseks 30.10.2001 keskkonnaministri määrus nr 50 “Maa korralise hindamise kehtestamine”.

Raha, mis laekub korteriomandite müügist, on linnavalitsus planeerinud uute korterite ostmiseks sundüürnikele.

Küsimused ettekandjale.

Volikogu liige Urmas Sukles:
1. Kuidas on läinud eelmiste korterite erastamisega?
2. Kui suur summa laekub kolme maja korterite erastamisest ja palju jääb veel suuri maju erastamata? 
3. Kui palju on vaja jätta sundüürnikele kortereid?

Volikogu liige Arder Väli:
4. Kui palju on linnal KredEx-i raha kasutamata ja kui kaua saab neid vahendeid veel kasutada? Kas olete esitanud aja pikendamiseks taotluse?

Vastas Jüri Kurba:
1. Dokumentide vormistamine on aegavõttev, aga edeneb normaalselt.
2. Summadest räägime lõppsõnas, hetkel ei ole vastavat paberit käes. Erastamata jääb veel kaks suurt elamut.
3. Praegu on ametlikult 24 sundüürnikku.
4. KredEx-ilt saime 4164 847 kr ca 3,6 milj kr sundüürnikele korterite ostmiseks; linna saabuvale tööjõule korterite ostmiseks 490 000 kr.
15. augusti seisuga on kulutatud sundüürnikele korterite ostmiseks 1245 028 kr, kasutamata on 2429 819 kr ja linna saabuvale tööjõule korterite ostmiseks on kulutatud 278 300 kr, kasutamata 211 700 kr. Tingimus oli, et poole rahast peab panema linn oma eelarvest, arvestusega, et nimetatud summad saame linna vara müügist ja siiani oleme siis niipalju jõudnud vahendeid koguda ja kulutada.
Oleme korra juba taotlenud nende vahendite kasutamise ajapikendust, kuna takistab linna omapoolse 50% osaluse piiratus. Kasutamisvõimalus lõpeb 2005. a lõppemisega. Linnaeelarves on sees, aga vara müük ei ole edenenud nii, kuidas oli planeeritud. Oleme arutanud küsimust ja mõistame, et aasta lõpuks me ei suuda 2,4 milj kr vara müügist leida. Hetkel me ei ole veel KredEX-ile uut ajapikenduse palvet esitanud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Lõppsõna.

Aselinnapea Martin Schwindt.
Lisaeelarvega on eraldatud raha sundüürnikele korterite ostmiseks vastavalt sellele, kuidas on müüdud elamispindasid. Hetkel on 50 tuh kr KredEx-i projekti panemise raha, mis võimaldab osta ühe 100 tuh kr korteri.

KredExi raha ja linna osalusega raha eest on ostetud 16 korterit, millest kaks on antud linna tulnud tööjõule: Läänemaa Haigla personali jaoks ja Rehabilitatsioonikeskuse töötaja majutamiseks.

Alleoleva KredExi raha kulutamiseks püüame septembrikuu volikogu ette tuua lisaeelarve, et saaksime linnapoolse osaluse lisamisega osta lisaks 14-le sundüürnike korterile veel lisa. Probleem on aga ka selles, et soovitakse odavat korterit, mida turul on suhteliselt vähe. Sundüürnikud ei soovi kõigi mugavustega kortereid.

Õiguskomisjoni esimees Märt Maiste.
Vajalik oleks, et linnavalitsus oleks eelnõu seletuskirjas esitanud ka rahalisi numbreid.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 207 „Vara võõrandamine otsustuskorras (Jalaka tn 3, Haapsalu) (protokolli juures).

Päevakorrapunkt nr 7

Vara võõrandamine otsustuskorras (Kalda tn 24, Haapsalu)

KUULATI aselinnapea Jüri Kurba ettekannet.
Eelmise päevakorrapunkti seletus kehtib ka praeguse eelnõu arutelu kohta.
Linnavalitsus palub võtta eelnõu vastu otsusena.

Küsimused ettekandjale.

Volikogu liige Urmas Sukles:
Kui kaua on inimesel aega korteri ostmiseks? Mis juhtub, kui ta ei osta korterit tähtajaks?

Vastas J. Kurba. Aega on kuus kuud ja kui selle aja jooksul ära ei osta, tehakse temaga uus üürileping ja jääb linna korteriks.

KUULATI õiguskomisjoni esimees Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 208 „Vara võõrandamine otsustuskorras (Kalda tn 24, Haapsalu)” (protokolli juures).

Päevakorrapunkt nr 8

Vara võõrandamine otsustuskorras (Tallinna mnt 4, Haapsalu)

KUULATI aselinnapea Jüri Kurba ettekannet.
Eelmise päevakorrapunkti seletus kehtib ka praeguse eelnõu arutelu kohta.
Linnavalitsus palub võtta eelnõu vastu otsusena.

Küsimused ettekandjale.

Volikogu liige U. Sukles.
Miks linnavalitsus esitab korterite müügiks maju mitmes etapis?

Vastas J. Kurba. Dokumentide vormistamine ja notariga asjaajamine on palju aega võtvad toimingud. Korraldame toiminguid majade kaupa, nii saavad inimesed kiiremini oma paberid korda.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 209 „Vara võõrandamine otsustuskorras (Tallinna mnt 4, Haapsalu)” (protokolli juures).

Päevakorrapunkt nr 9

Taotlus riigivara tasuta omandamiseks (Endla tn 19, Haapsalu)

KUULATI aselinnapea Jüri Kurba ettekannet.
Haapsalu linna kasuks on seatud hoonestusõigus kinnistule asukohaga Endla tn 19, Haapsalu (registriosa nr 18613). Hoonestusõigus on kantud kinnistusraamatusse 19.05.2004 kestvusega kümme aastat.
Kinnistu omanik on Eesti Vabariik (registriosa nr 1658), valitseja Lääne maavanem. Maakasutamise sihtotstarve on väikeelamumaa.

Kinnistul asuv hoone on aastaid kasutamata ja lagunemas. Ebaotstarbekas on linnal arendada sellisel kinnistul lühiajalisi projekte. Samuti linna poolt hoonestusõiguse võõrandamisel on omandajal riskid, kas kinnistu omanik pikendab hoonestusõiguse tähtaega ja millistel tingimustel.

Käimasolevat üldplaneeringu menetlemist silmas pidades oleks nimetatud kinnistu omandamine oluliseks abivahendiks linnale tähtsate liiklussõlmede arendamisel seeläbi, et pakkuda kinnistut vahetusvariandina liiklussõlmede ehitamisele ettejäävate kinnistute omanikele.
Linnavalitsus peab vajalikuks laiendada Lahe tänavat enne Wiedemanni tänavaga ristumist Lahe tn 4 kinnistu arvelt.

Vastavalt riigivaraseadusele võib riik võõrandada vara tasuta või alla hariliku väärtuse võõrandada riigikogu komisjoni otsusel.

Linnavalitsus teeb ettepaneku eelnõu otsusena vastu võtta

Küsimused ettekandjale.
Volikogu liige Andres Lipstok.
1. Milline maja on Lahe tn 4?
Volikogu liige Arder Väli.
2. Kas kõnealuse hoone lammutamise osas on läbirääkimisi peetud? Täna meie töölaudadele pandud MTÜ Vana Haapsalu Seltsi kirjas küsitakse, kas on nende 7. juulil esitatud ettepanekut arutatud, milles pakuti välja variant, mis ei vaja maja lammutamist?
Volikogu liige Urmas Sukles.
3. Milline on Lahe 4 hind? Mida elanikud tahavad?

Vastas J. Kurba.
1. See on elumaja, kus kunagi suvitas kolm kuud kuulus Vene kunstnik ja hoonete muinsuskaitse algataja. Sellel majal on tema mälestustahvel. Praegu kavandatava liiklussõlme saaks lahendada nii, et Lahe 4 majal tuleks lammutada üks tiib ja mälestustahvli saaksime viia allesjäävale majaosale üle. On ka võimalikud muud variandid, kasvõi mälestuskivi. Liikluse osas on lammutamine väga oluline, sellel ristmikul on toimunud liiklusõnnetusi.

2. Nendega on isegi korduvalt kohtutud. Asjaga tegeleb Tõnis Padu ja selline selts toob Haapsalu linnale ainult kasu.
T. Padu käis suvel muinsuskaitseametis ja toimus väiksema koosseisuga materjalide läbivaatamine. On plaan, et suvepuhkuste lõppedes paluda Tallinna Muinsuskaitseametil sõita Haapsalusse ja arutame asja kohapeal. Hetkel meil puudub luba lammutada. Maja ise on viletsas tehnilises seisukorras.

3. Lahe 4 ei ole kinnistu, kuna elanikud ei suutnud teha vastavaid toiminguid. Kinnisvarafirma Kiva hindas vallasvara 815 tuh kr.
Elanikud sooviksid vastu saada maja, kuhu saaks kohe elama asuda. Vanahärra sooviks jääda elama allesjäävasse ossa, noorem pere koliks välja. Hinnavahe kompenseeriksime ja nad saaksid alustada oma eluaseme renoveerimist.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 210 „Taotlus riigivara tasuta omandamiseks (Endla tn 19, Haapsalu)” (protokolli juures).

Päevakorrapunkt nr 10

Vara võõrandamine otsustuskorras (Peetri, Liivaküla küla, Ridala vald)"

KUULATI aselinnapea Martin Schwindti ettekannet.
Haapsalu linna munitsipaalomandis on kinnistu aadressiga Peetri, Liivaküla küla, Ridala vald Läänemaa. Maa kasutamise sihtotstarve on maatulundusmaa. Kuna linn oma põhitegevuseks põllumaad teise omavalitsuse territooriumil ei vaja, on otstarbekas kinnistu müüa.
Nimetatud põllumaad on siiani harinud Jüri Koppe, kes esitas avalduse maaüksuse ostmiseks turuhinnas 5000 kr/ha.

Linnavalitsus teeb ettepaneku eelnõu otsusena vastu võtta.
Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 211 „Vara võõrandamine otsustuskorras (Peetri, Liivaküla küla, Ridala vald)" (protokolli juures).

Päevakorrapunkt nr 11

Vara võõrandamine otsustuskorras (Peetri, Liivaküla küla, Ridala vald)

KUULATI aselinnapea Martin Schwindti ettekannet.
Haapsalu linna munitsipaalomandis on kinnistu aadressiga Peetri, Liivaküla küla, Ridala vald Läänemaa. Maa kasutamise sihtotstarve on maatulundusmaa. Kuna linn oma põhitegevuseks põllumaad teise omavalitsuse territooriumil ei vaja, on otstarbekas kinnistu müüa.

Haapsalu linn sai eelnõus nimetatud katastriüksuse omanikuks pärimisseaduse alusel. Peale pärandi vormistamist selgus, et linnale kuuluval kinnistul asuvad ehitised, mille õiguslikeks omanikeks on Priidik Mentaal ja Evi Mentaal. Ridala Vallavalitsuse pöördumises Haapsalu Linnavalitsuse poole tunnistatakse maade tagastamisel tehtud viga ja palutakse leida võimalus arvestada Priidik Mentaali õigusliku sooviga maaüksuse omandamiseks. Eeltoodust tulenevalt teeme ettepaneku müüa eelnõus nimetatud katastriüksus Priidik Mentaalile turuhinnaga 5000 kr/ha.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 212 „Vara võõrandamine otsustuskorras (Peetri, Liivaküla küla, Ridala vald)" (protokolli juures).

Päevakorrapunkt nr 12

Kinnistu “Saanika küla Ridala vald, Läänemaa” avaliku kirjaliku enampakkumise tulemuste kinnitamine

KUULATI aselinnapea Martin Schwindti ettekannet.
Kinnistu asukohaga Saanika küla, Ridala vald, Läänemaa on Haapsalu linn pärinud vastavalt pärimisseadusele.

Haapsalu Linnavolikogu 17.06.2005 otsusega nr 196 “Vara võõrandamine (Saanika küla, Ridala vald, Läänemaa)” otsustati müüa linnale pärandatud kinnistu Saanika küla, Ridala vald, Läänemaa, mis ei ole linnale vajalik kohaliku omavalitsuse üksuse ülesannete täitmiseks.

Kinnistu võõrandamine toimus vastavalt Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrale” avaliku kirjaliku enampakkumise korras 09.08.2005. a.

Oksjonil osalemiseks oli linnavalitsuse laekunud 1 sooviavaldus. Kinnistu müüdi oksjonil hinnaga 46 301 Eesti krooni Heiki Noot ´ile. Kinnistu alghinnaks oli 45 200 krooni.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 15 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 213 „Kinnistu “Saanika küla Ridala vald, Läänemaa” avaliku kirjaliku enampakkumise tulemuste kinnitamine” (protokolli juures).

Andres Ammas
Volikogu esimees